ສະຫະລັດລົງໂທດຜູ້ນຳກຸ່ມຕາລີບານ ໃນປາກິສຖານ
ສະຫະລັດໄດ້ຈົດຊື່ ຜູ້ນຳກຸ່ມຕາລີບານປາກິສຖານ ເຂົ້າໄວ້ໃນບັນຊີພວກກໍ່ການຮ້າຍ
ສະຫະລັດ ໄດ້ຈົດຊື່ນາຍ Qari Hussain ສະມາຊິກຄົນ ສຳຄັນຂອງກຸ່ມຕາລີບານໃນປາກິສຖານ ເຂົ້າໃສ່ບັນຊີດຳ ພວກກໍ່ການຮ້າຍ ກະຊວງການຕ່າງປະເທດສະຫະລັດ ລະບຸຊື່ນາຍ Hussain ວ່າ ເປັນນຶ່ງໃນບັນດາຜູ້ນຳ ຂອງກຸ່ມ Tehrik-e Taliban Pakistan ທີ່ເອີ້ນຫຍໍ້ວ່າ TTP ນັ້ນ ແລະເປັນຜູ້ເກັບເກນ ພວກໂຈມຕີສະຫຼະຊີບທຸກໆໄວ ຮວມທັງພວກເດັກນ້ອຍ ກະຊວງການຕ່າງປະເທດສະຫະລັດໄດ້ລະບຸຊື່ນາຍ Hussain ວ່າເປັນຜູ້ກໍ່ການຮ້າຍແລະ ອະນຸຍາດໃຫ້ສະຫະລັດຢຶດຊັບສິນໃດໆກໍຕາມ ທີ່ຜູ້ກ່ຽວອາດຈະມີຢູ່ໃນຂອບເຂດອຳນາດ ຂອງທາງການສະຫະລັດ ການເຄື່ອນໄຫວທີ່ວ່ານີ້ ຍັງເກືອດຫ້າມບໍ່ໃຫ້ປະຊາຊົນອະເມຣິ ກັນຄົນໃດກໍຕາມທຳການຕົກລົງທາງດ້ານການເງິນກັບຜູ້ກ່ຽວ ກະຊວງການຕ່າງປະເທດສະຫະລັດກ່າວວ່າ ນາຍ Hussain ແລະກຸ່ມ TTP ໄດ້ອ້າງເອົາ ຄວາມຮັບຜິດຊອບ ໃນການໂຈມຕີດ້ວຍລະເບີດສະຫຼະຊີບ ໃນທົ່ວປະເທດປາກິສຖານທີ່ ເຮັດໃຫ້ມີຜູ້ເສຍຊີວິດ ຫຼາຍໆສິບຄົນ ນອກນັ້ນ ຍັງເປັນທີ່ເຊື່ອກັນວ່າ ນາຍ Hussain ເປັນຜູ້ໃຫ້ການຝຶກແອບສາຍລັບ ທີ່ເຮັດວຽກໃຫ້ສອງຝ່າຍຊາວຈໍແດັນ ນາຍ Humam Muhammad Abu Mulal al-Badawi ທີ່ໄດ້ທຳການໂຈມຕີສະຫຼະຊີບ ໃນເດືອນທັນ ວາ ປີ 2009 ຢູ່ທີ່ຖານທັບແຫ່ງນຶ່ງ ທີ່ແຂວງ Khost ໃນພາກຕາເວັນອອກ ຂອງອັຟກາ ນິສຖານທີ່ເຮັດໃຫ້ເຈົ້າໜ້າທີ່ສືບລັບຊີໄອເອ 7 ຄົນຂອງສະຫະລັດເສຍຊີວິດນັ້ນ